title: A Bizottság (EU) 2018/408 végrehajtási rendelete (2018. március 15.) az EMGA és az EMVA számláinak elszámolása végett, illetve felügyeleti és előrejelzési célból a Bizottságnak benyújtandó számviteli adatok formájának és tartalmának megállapításáról szóló (EU) 2017/1758 végrehajtási rendelet módosításáról

text:
               16.3.2018

               HU

               Az Európai Unió Hivatalos Lapja

               L 74/9

         A BIZOTTSÁG (EU) 2018/408 VÉGREHAJTÁSI RENDELETE
   (2018. március 15.)
   az EMGA és az EMVA számláinak elszámolása végett, illetve felügyeleti és előrejelzési célból a Bizottságnak benyújtandó számviteli adatok formájának és tartalmának megállapításáról szóló (EU) 2017/1758 végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 104. cikkére,
   mivel:

               (1)

               Az (EU) 2017/1758 bizottsági végrehajtási rendelet (2) IV. melléklete meghatározza az Európai Mezőgazdasági Vidékfejlesztési Alap (EMVA) 2014–2020-as programozási időszakára vonatkozó költségvetési kódok felépítését.

               (2)

               Az (EU) 2017/2393 európai parlamenti és tanácsi rendelet (3) az 1305/2013/EU európai parlamenti és tanácsi rendelet (4) számos rendelkezését módosította, köztük egy további támogatásra, valamint az EMVA-hozzájárulási aránytól való eltérés egy új kategóriájának bevezetésére vonatkozóan. A fentiek értelmében az (EU) 2017/1758 végrehajtási rendeletnek tükröznie kell az 1305/2013/EU rendelet vonatkozó rendelkezéseit érintő módosításokat.

               (3)

               Az (EU) 2017/1758 végrehajtási rendeletet ezért ennek megfelelően módosítani kell,

               (4)

               Ezt a rendeletet ugyanattól a naptól kell alkalmazni, mint az (EU) 2017/2393 rendeletet.

               (5)

               Az e rendeletben előírt intézkedések összhangban vannak a Mezőgazdasági Alapok Bizottságának véleményével,

         ELFOGADTA EZT A RENDELETET:
   1. cikk
   Az (EU) 2017/1758 végrehajtási rendelet IV. mellékletének 1.2. pontja (A költségvetési kódok felépítése) alatti harmadik, a legmagasabb EMVA-hozzájárulás arányának megállapításához alapul vett cikkek kombinációját jelző szám (RRR) második számjegyét meghatározó táblázat a következőképpen módosul:

               1.

               A 6. kódhoz tartozó sor helyébe a következő szöveg lép:

                           „6

                           59. cikk (4) bekezdés f) pont

                           Írországnak, Portugáliának és Ciprusnak juttatott további támogatás”

               2.

               A táblázat a következő sorral egészül ki:

                           „8

                           59. cikk (4) bekezdés h) pont

                           Az 1303/2013/EU rendelet 38. cikke (1) bekezdésének c) pontja szerinti finanszírozási eszköz esetében az említett rendelet 39a. cikkének (13) bekezdésében említett hozzájárulási ráta”

         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet 2018. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 15-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 549. o.

      (2)  A Bizottság (EU) 2017/1758 végrehajtási rendelete (2017. szeptember 27.) az EMGA és az EMVA számláinak elszámolása végett, illetve felügyeleti és előrejelzési célból a Bizottságnak benyújtandó számviteli adatok formájának és tartalmának megállapításáról (HL L 250., 2017.9.28., 1. o.).

      (3)  Az Európai Parlament és a Tanács (EU) 2017/2393 rendelete (2017. december 13.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU, a közös agrárpolitika finanszírozásáról, irányításáról és monitoringjáról szóló 1306/2013/EU, a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU, a mezőgazdasági termékpiacok közös szervezésének létrehozásáról szóló 1308/2013/EU és az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról szóló 652/2014/EU rendelet módosításáról (HL L 350., 2017.12.29., 15. o.).

      (4)  Az Európai Parlament és a Tanács 1305/2013/EU rendelete (2013. december 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487 o.).


title: A Bizottság (EU) 2018/406 végrehajtási rendelete (2018. március 2.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Amêndoa Coberta de Moncorvo [OFJ])

text:
               16.3.2018

               HU

               Az Európai Unió Hivatalos Lapja

               L 74/5

         A BIZOTTSÁG (EU) 2018/406 VÉGREHAJTÁSI RENDELETE
   (2018. március 2.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Amêndoa Coberta de Moncorvo [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Portugália kérelmét (2) az „Amêndoa Coberta de Moncorvo” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért az „Amêndoa Coberta de Moncorvo” elnevezést be kell jegyezni,

         ELFOGADTA EZT A RENDELETET:
   1. cikk
   Az „Amêndoa Coberta de Moncorvo” (OFJ) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 2.3. osztályba (kenyér, péksütemények, cukrászsütemények, édesipari termékek, kekszek és egyéb pékáru) tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 2-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 391., 2017.11.18., 11. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2018/407 végrehajtási rendelete (2018. március 14.) egyes áruk Kombinált Nómenklatúra szerinti besorolásáról

text:
               16.3.2018

               HU

               Az Európai Unió Hivatalos Lapja

               L 74/6

         A BIZOTTSÁG (EU) 2018/407 VÉGREHAJTÁSI RENDELETE
   (2018. március 14.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:

               (1)

               A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 14-én.

            a Bizottság részéről,

            az elnök nevében,

         Stephen QUEST

            főigazgató

            Adóügyi és Vámuniós Főigazgatóság

      (1)  HL L 269., 2013.10.10., 1. o.

      (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

      MELLÉKLET

                  Árumegnevezés

                  Besorolás (KN-kód)

                  Indokolás

                  (1)

                  (2)

                  (3)

                  A termék neve „barnára olvadt timföldsalak”, amely a közönséges elektrokorund elektromos kemencékben történő előállítása során keletkező melléktermék.
                  A termék az alábbi összetevőkből áll (tömegszázalékban):

                  7202 29 90

                  A besorolást a Kombinált Nómenklatúra értelmezésére szolgáló 1. és 6. általános szabály, a 26. árucsoporthoz tartozó megjegyzések 3. a) pontja, a 72. árucsoporthoz tartozó megjegyzések 1. c) pontja, a 72. árucsoporthoz tartozó alszámos megjegyzések 2. pontja, valamint a 7202 , a 7202 29  és a 7202 29 90  KN-kód szövegezése határozza meg.
                  Az áru nem sorolható a 2620  vtsz. alá, mert nem felel meg a 26. árucsoporthoz tartozó megjegyzések 3. a) pontja szerinti követelményeknek.
                  Az áru kémiai összetétele megfelel a 72. árucsoporthoz tartozó megjegyzések ferroötvözeteket meghatározó 1. c) pontja és a 72. árucsoporthoz tartozó alszámos megjegyzések 7202  vtsz. alá tartozó ferroötvözeteket meghatározó 2. pontja szerinti követelményeknek.
                  E termék két lényeges – a ferroövezetek leírásának megfelelő – jellemzője az, hogy a terméket fémércek gravimetrikus elkülönítéséhez használják, és elektromos kemencékben állítják elő (lásd még a 7202  vtsz.-hoz tartozó HR-magyarázat negyedik és hatodik bekezdését).
                  Mivel a termék kémiai összetétele lehetővé teszi, hogy azt a gravimetrikus elkülönítés (kiválasztásos flotálás) során fémércek dúsítására használják, a terméket ferroövezetként a 7202  vtsz. alá kell besorolni.
                  A terméket ezért más ferroszilícium-ötvözetként a 7202 29 90  KN-kód alá kell besorolni.

                              —

                              vas

                  75

                              —

                              szilícium

                  15

                              —

                              titán

                  5

                              —

                              alumínium

                  3

                              —

                              egyéb fémek

                  2

                  A terméket fémércek dúsítására használják a gravimetrikus elkülönítés (kiválasztásos flotálás) során.


title: A Tanács (EU) 2018/420 végrehajtási rendelete (2018. március 19.) a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról

text:
               19.3.2018

               HU

               Az Európai Unió Hivatalos Lapja

               LI 75/1

         A TANÁCS (EU) 2018/420 VÉGREHAJTÁSI RENDELETE
   (2018. március 19.)
   a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló, 2012. január 18-i 36/2012/EU tanácsi rendeletre (1) és különösen annak 32. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. január 18-án elfogadta a 36/2012/EU rendeletet.

               (2)

               Tekintettel a szíriai helyzet súlyosságára és különösen arra, hogy a szíriai rezsim vegyi fegyvereket vetett be és részt vesz a vegyi fegyverek elterjedésében, további négy személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 36/2012/EU rendelet II. mellékletében foglalt jegyzékébe.

               (3)

               A 36/2012/EU rendelet II. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 36/2012/EU rendelet II. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 19-én.

            a Tanács részéről

            az elnök

         F. MOGHERINI

      (1)  HL L 16., 2012.1.19., 1. o.

      MELLÉKLET
      A 36/2012/EU rendelet II. mellékletének A. pontjában (Személyek) foglalt jegyzék a következő személyekkel egészül ki:

                     Név

                     Azonosító adatok

                     A jegyzékbe vétel okai

                     A jegyzékbe vétel időpontja

                     „260.

                     Yusuf Ajeeb
                     (más néven:; Yousef; Ajib)

                     Dandártábornok; doktor; a Tudományos Vizsgálati és Kutatóközpont (Scientific Studies and Research Centre (SSRC)) biztonsági vezetője
                     Cím: Tudományos Vizsgálati és Kutatóközpont (Scientific Studies and Research Centre (SSRC)), Barzeh Street, P.O. Box 4470, Damascus

                     Dandártábornok, 2011 májusát követően a szíriai fegyveres erők magas rangú tisztje. 2012 óta a vegyi fegyverek terjesztésében érintett Tudományos Vizsgálati és Kutatóközpont (SSRC) biztonsági vezetője. Az SSRC biztonsági vezetőjeként betöltött vezető tisztségénél fogva kapcsolatban áll az SSRC jegyzékbe vett szervezettel.

                     2018.3.19.

                     261.

                     Maher Sulaiman
                     (más néven:; Mahir; Suleiman)

                     Doktor; az Alkalmazott Tudományok és Technológia Főintézetének (Higher Institute for Applied Sciences and Technology (HIAST)) igazgatója
                     Cím: Az Alkalmazott Tudományok és Technológia Főintézete (Higher Institute for Applied Sciences and Technology (HIAST)), P.O. Box 31983, Damascus

                     Az Alkalmazott Tudományok és Technológia Főintézetének (HIAST) igazgatója; az intézet a vegyi fegyverek elterjedéséért felelős szíriai ágazat részeként képzést és támogatást nyújt. A HIAST-ban – amely a Tudományos Vizsgálati és Kutatóközpont (SSRC) kapcsolt vállalata és leányvállalata – betöltött vezető tisztségénél fogva kapcsolatban áll a HIAST-tal és az SSRC-vel, amelyek mindegyike jegyzékbe vett szervezet.

                     2018.3.19.

                     262.

                     Salam Tohme
                     (más néven:; Salim; Taame, Ta'mah, Toumah)

                     Doktor, a Tudományos Vizsgálati és Kutatóközpont (Scientific Studies and Research Centre (SSRC)) főigazgató-helyettese
                     Cím: Tudományos Vizsgálati és Kutatóközpont (Scientific Studies and Research Centre (SSRC)), Barzeh Street, P.O. Box 4470, Damascus

                     A Tudományos Vizsgálati és Kutatóközpont (SSRC) főigazgató-helyettese; az SSRC felelős a nem hagyományos fegyverek – köztük vegyi fegyverek – és hordozórakétáik fejlesztéséért és gyártásáért. Az SSRC-ben betöltött vezető tisztségénél fogva kapcsolatban áll az SSRC jegyzékbe vett szervezettel.

                     2018.3.19.

                     263.

                     Zuhair Fadhlun
                     (más néven:; Zoher; Fadloun, Fadhloun)

                     A Tudományos Vizsgálati és Kutatóközpont (SSRC) Institute 3000 (más néven: Institute 5000) néven ismert részlegének igazgatója
                     Cím: Tudományos Vizsgálati és Kutatóközpont (Scientific Studies and Research Centre (SSRC)), Barzeh Street, P.O. Box 4470, Damascus

                     A Tudományos Vizsgálati és Kutatóközpont (SSRC) Institute 3000 (más néven: Institute 5000) néven ismert részlegének igazgatója. E tisztségében felelős a vegyifegyver-projektekért, beleértve a vegyi harcanyagok és töltetek előállítását. Az SSRC-ben betöltött vezető tisztségénél fogva kapcsolatban áll az SSRC jegyzékbe vett szervezettel.

                     2018.3.19.”


title: A Bizottság (EU) 2018/456 végrehajtási rendelete (2018. március 19.) az új élelmiszerré történő minősítésre irányuló, az új élelmiszerekről szóló (EU) 2015/2283 európai parlamenti és tanácsi rendelet szerinti konzultációs folyamat eljárási lépéseiről (EGT-vonatkozású szöveg. )

text:
                  20.3.2018

                  HU

                  Az Európai Unió Hivatalos Lapja

                  L 77/6

            A BIZOTTSÁG (EU) 2018/456 VÉGREHAJTÁSI RENDELETE
      (2018. március 19.)
      az új élelmiszerré történő minősítésre irányuló, az új élelmiszerekről szóló (EU) 2015/2283 európai parlamenti és tanácsi rendelet szerinti konzultációs folyamat eljárási lépéseiről
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 4. cikkére,
      mivel:

                  (1)

                  Az (EU) 2015/2283 rendelet meghatározza az új élelmiszerek Unión belüli forgalomba hozatalára és felhasználására vonatkozó szabályokat.

                  (2)

                  Az (EU) 2015/2283 rendelet 4. cikke megállapítja az új élelmiszerré történő minősítésre irányuló eljárás alapelveit. Az említett cikk (1) bekezdése értelmében az élelmiszer-vállalkozóknak ellenőrizniük kell, hogy az általuk az Unión belül forgalomba hozni szándékozott élelmiszer e rendelet hatálya alá tartozik-e.

                  (3)

                  Egy adott élelmiszer új élelmiszerré történő minősítéséhez konzultációs kérelmet kell benyújtani. A tagállamok feladata ellenőrizni e kérelmek érvényességét. Ezért szabályokat kell megállapítani az ellenőrzési folyamatra vonatkozóan.

                  (4)

                  E szabályozásra azért van szükség, hogy az új élelmiszerré történő minősítésre irányuló konzultációs kérelem a tagállamok általi értékeléshez szükséges valamennyi információt tartalmazza.

                  (5)

                  Annak biztosítása érdekében, hogy az élelmiszer-vállalkozók és a nyilvánosság értesüljön az új élelmiszerré történő minősítésről, az új élelmiszerré történő minősítésre vonatkozó információkat hozzáférhetővé kell tenni a nyilvánosság számára.

                  (6)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      Hatály és tárgy
      E rendelet szabályokat állapít meg az (EU) 2015/2283 rendelet 4. cikkének végrehajtásához azon konzultációs folyamat eljárási lépései tekintetében, amelynek keretében meghatározásra kerül, hogy egy adott élelmiszer az említett rendelet hatálya alá tartozik-e.
      2. cikk
      Fogalommeghatározások
      A 178/2002/EK rendeletben, valamint az (EU) 2015/2283 európai parlamenti és tanácsi rendeletben (2) szereplő fogalommeghatározásokon kívül a következő fogalommeghatározások alkalmazandók:
      a)   „konzultációs kérelem”: kérelem, amelyet az élelmiszer-vállalkozó egy adott élelmiszer új élelmiszerré történő minősítése érdekében a fogadó tagállamnak benyújt;
      b)   „fogadó tagállam”: az a tagállam, amelyben az élelmiszer-vállalkozó az adott élelmiszert első alkalommal forgalomba hozni szándékozik.
      3. cikk
      Konzultációs kérelem benyújtása
      (1)   Az élelmiszer-vállalkozó az (EU) 2015/2283 rendelet 4. cikkének (2) bekezdésében foglaltak szerint konzultál a fogadó tagállammal, melyhez konzultációs kérelmet nyújt be az adott tagállamhoz.
      (2)   Ha az élelmiszer-vállalkozó az adott élelmiszert egyszerre több tagállam piacán is forgalomba szándékozik hozni, a konzultációs kérelmet csak egyiküknek nyújtja be.
      4. cikk
      A konzultációs kérelem tartalma és benyújtásának módja
      (1)   A konzultációs kérelmet elektronikus úton kell benyújtani a fogadó tagállam számára, és annak a következőket kell tartalmaznia:

                  a)

                  kísérőlevél;

                  b)

                  technikai dokumentáció;

                  c)

                  igazoló dokumentumok;

                  d)

                  a benyújtott dokumentáció célját és relevanciáját ismertető magyarázó megjegyzések.

            (2)   Az (1) bekezdés a) pontjában említett kísérőlevelet az I. mellékletben szereplő mintának megfelelően kell elkészíteni.
      (3)   Az (1) bekezdés b) pontjában említett technikai dokumentációnak, melyet a II. mellékletben szereplő mintának megfelelően kell elkészíteni, tartalmaznia kell mindazon szükséges információkat, amelyek alapján a fogadó tagállam döntést tud hozni az új élelmiszerré történő minősítésről.
      (4)   A (3) bekezdéstől eltérve a kérelmezőnek nem kell a II. mellékletben említett valamennyi adatot benyújtania, ha kellően alátámasztott indokát adja az egyes adatok hiányának.
      5. cikk
      A konzultációs kérelem érvényességének ellenőrzésére szolgáló eljárások
      (1)   A fogadó tagállam késedelem nélkül ellenőrzi, hogy a konzultációs kérelem eleget tesz-e a 4. cikk követelményeinek.
      (2)   Ha az élelmiszer-vállalkozó nem nyújt be elégséges információt a konzultációs kérelemben, a fogadó tagállam felkéri az élelmiszer-vállalkozót, hogy az érintett tagállam által megállapított határidőn belül nyújtson be további információkat, vagy megfelelően aktualizálja a konzultációs kérelmet.
      (3)   A konzultációs kérelem nem tekinthető érvényesnek, ha:

                  a)

                  az élelmiszer-vállalkozó – a fogadó tagállam által megállapított határidőn belül – nem nyújtja be a kért további információkat, vagy nem aktualizálja a konzultációs kérelmet;

                  b)

                  a benyújtott kiegészítő információk nem elégségesek annak megállapításához, hogy a konzultációs kérelem érvényes-e.

            (4)   A fogadó tagállam dönt a konzultációs kérelem érvényességéről, és haladéktalanul értesíti az élelmiszer-vállalkozót, a többi tagállamot és a Bizottságot döntéséről. Ha a konzultációs kérelem nem tekinthető érvényesnek, a fogadó tagállam megindokolja erre vonatkozó döntését.
      6. cikk
      Érvényes konzultációs kérelem értékelésére szolgáló eljárások
      (1)   A fogadó tagállam azon időponttól számítva, amikor a konzultációs kérelem érvényességéről megbizonyosodott, négy hónapon belül döntést hoz az adott élelmiszer új élelmiszerré történő minősítéséről.
      (2)   Ha a fogadó tagállam megállapítja, hogy nem rendelkezik elegendő bizonyítékkal ahhoz, hogy döntést hozzon egy adott élelmiszer új élelmiszerré történő minősítéséről, az élelmiszer-vállalkozót további információk benyújtására kérheti fel. Az erre vonatkozó határidőt az élelmiszer-vállalkozóval közösen határozza meg.
      A fogadó tagállam más tagállamokkal és a Bizottsággal is konzultálhat.
      (3)   A (4) bekezdés sérelme nélkül a (2) bekezdésben említett, további információk benyújtása iránti kérelemre vonatkozó határidő nem lépheti túl az (1) bekezdésben említett határidőt.
      (4)   A fogadó tagállam megfelelően indokolt esetben az (1) bekezdésben említett határidőt legfeljebb négy hónappal meghosszabbíthatja. A fogadó tagállam tájékoztatja az élelmiszer-vállalkozót, a többi tagállamot és a Bizottságot döntéséről, és indokolja is azt.
      (5)   Egy élelmiszer új élelmiszerré történő minősítésére vonatkozó döntés meghozatalakor a fogadó tagállam haladéktalanul értesíti az élelmiszer-vállalkozót, a többi tagállamot és a Bizottságot a döntésről, és indokolja is azt e rendelet 7. cikkének megfelelően.
      7. cikk
      Az új élelmiszerré történő minősítésre vonatkozó információ és nyilvánosságra hozatal
      (1)   Az e rendelet 6. cikkének (5) bekezdésében említett értesítés a következőket tartalmazza:

                  a)

                  a szóban forgó élelmiszer megnevezése és leírása;

                  b)

                  nyilatkozat, amely tartalmazza, hogy az érintett élelmiszer új élelmiszernek vagy nem új élelmiszernek minősül-e, vagy csak étrend-kiegészítőkben minősül-e nem új élelmiszernek;

                  c)

                  a b) pontban említett nyilatkozatot alátámasztó indokok;

                  d)

                  új élelmiszer esetén az az élelmiszer-kategória, amelybe az az (EU) 2015/2283 rendelet 3. cikkének (2) bekezdése alapján leginkább tartozik.

            (2)   A Bizottság az új élelmiszerré történő minősítésre vonatkozó információkat haladéktalanul nyilvánosságra hozza a weboldalán.
      8. cikk
      A tagállamok illetékes hatóságai
      A tagállamok 2018. március 1-jéig megküldik a Bizottságnak a nemzeti illetékes hatóságok, valamint az e rendelet alkalmazásában kijelölt kapcsolattartó pontok elérhetőségi adatait.
      A Bizottság 2018. május 1-jéig közzéteszi az elérhetőségi adatokat a weboldalán.
      9. cikk
      Az információk bizalmas kezelése
      (1)   Az élelmiszer-vállalkozó a fogadó tagállam hozzájárulását kérheti a konzultációs kérelem részeként benyújtott egyes információk bizalmas kezeléséhez, amennyiben a kérdéses információk közzététele rontaná versenyhelyzetüket.
      (2)   Az (1) bekezdés alkalmazásában az élelmiszer-vállalkozónak jeleznie kell a fogadó tagállam felé, hogy az információ mely részeinek bizalmas kezelését kérelmezi, és részletesen alá kell támasztania az adatok bizalmas kezelése iránti kérelmét.
      (3)   A fogadó tagállam tájékozatja az élelmiszer-vállalkozót az arra vonatkozó álláspontjáról, hogy az információ mely részére vonatkozzon az adatok bizalmas kezelése.
      Az információk kezelésének bizalmas jellege azonban nem vonatkozhat a következőkre:

                  a)

                  a kérelmező neve és címe;

                  b)

                  az élelmiszer megnevezése és leírása;

                  c)

                  a kérelmező által benyújtott tanulmányok összefoglalása;

                  d)

                  adott esetben az elemzési módszer(ek).

            (4)   Amennyiben a 6. cikk (2) bekezdése második albekezdésének megfelelően konzultációra kerül sor más tagállamokkal, a fogadó tagállam tájékoztatja a Bizottságot és a tagállamokat a konzultációs kérelem bizalmas kezelésére vonatkozó álláspontjáról.
      (5)   Az élelmiszer-vállalkozó a (3) bekezdés szerinti tájékoztatás ismeretében három héten belül visszavonhatja konzultációs kérelmét, amely időszak alatt tiszteletben kell tartani a közölt információk bizalmas jellegét.
      (6)   A Bizottság és a tagállamok minden szükséges intézkedést meghoznak az e rendelettel összhangban birtokukba jutott, a (3) bekezdésben említett információk bizalmas kezelésének biztosítása érdekében, kivéve azon információk tekintetében, amelyeket az emberi egészség védelme érdekében közzé kell tenni.
      (7)   Ha az élelmiszer-vállalkozó az (5) bekezdésnek megfelelően visszavonja vagy visszavonta konzultációs kérelmét, sem a Bizottság, sem a tagállamok nem hoznak nyilvánosságra olyan információkat, amelyek vonatkozásában az élelmiszer-vállalkozó az (1) bekezdésnek megfelelően az adatok bizalmas kezelését kérelmezte.
      (8)   Az (1)–(7) bekezdés alkalmazása nem érinti a kérelemmel kapcsolatban a Bizottság és a tagállamok között történő azon információcserét, amely az e rendelet értelmében benyújtott konzultációs kérelmek mérlegeléséhez szükséges.
      10. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2018. március 19-én.

               a Bizottság részéről

               az elnök

            Jean-Claude JUNCKER

         (1)  HL L 327., 2015.12.11., 1. o.

         (2)  Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.).

         I. MELLÉKLET

            AZ ÚJ ÉLELMISZERRÉ TÖRTÉNŐ MINŐSÍTÉSRE IRÁNYULÓ KONZULTÁCIÓS KÉRELMET KÍSÉRŐ LEVÉL MINTÁJA

            A tagállam illetékes szerve

         Dátum: …
         Tárgy: Konzultációs kérelem a(z) új élelmiszerré történő minősítése iránt …
         …
         Élelmiszer-vállalkozó(k)/konzultáló fél:
         Vállalat: …
         Cím: …
         Telefonszám: …
         E-mail: …
         Kapcsolattartó személy: …
         benyújtja/benyújtják e konzultációs kérelmet a következő élelmiszer új élelmiszerré történő minősítése érdekében: …
         Tisztelettel:
         Aláírás …
         Mellékletek:

                     ☐

                     Technikai dokumentáció

                     ☐

                     A konzultációs kérelmet alátámasztó dokumentumok

                     ☐

                     Magyarázó megjegyzés

         II. MELLÉKLET

            A TECHNIKAI DOKUMENTÁCIÓ MINTÁJA

         A különböző információk közötti kapcsolatot magyarázó megjegyzésben kell feltüntetni. Ez különösen is érvényes az annak alátámasztására feltüntetett bizonyítékokra, hogy sor került-e az adott élelmiszer jelentős mértékű emberi fogyasztására 1997. május 15. előtt az Unióban, aminek megállapításához számos különböző forrásból származó dokumentum vizsgálata szükséges.
         Amennyiben a dokumentumoknak csak bizonyos részei relevánsak az új élelmiszerré történő minősítés szempontjából, a kérelmezőnek e részeket ki kell emelnie.
         Az 1. szakaszt valamennyi élelmiszerre vonatkozóan ki kell tölteni.
         Kivonatok esetében az 1. szakasz mellett a 2. szakaszt is ki kell tölteni.
         Az Unión belül élelmiszer előállítására 1997. május 15. előtt nem használt előállítási eljárás során létrejött élelmiszerek esetében az 1. szakaszt (1–3. pont és 7. pont), valamint a 3. szakaszt kell kitölteni.

            1. szakasz: Minden élelmiszer (az Unión belül élelmiszer előállítására 1997. május 15. előtt nem használt előállítási eljárás során létrejött élelmiszerek esetében csak az 1–3. és a 7. pont)

                                    1.

                                 Az élelmiszer leírása

                                 1.1.

                                 Az élelmiszer megnevezése

                                 1.2.

                                 Az élelmiszer részletes leírása, beleértve az arra vonatkozó információkat, hogy az élelmiszer az (EU) 2015/2283 rendelet (1) 3. cikke (2) bekezdése a) pontjának viii. és ix. alpontjában említett mesterséges nanoanyagokból áll-e

                                 1.3.

                                 Adott esetben az (EU) 2015/2283 rendelet 3. cikke (2) bekezdése a) pontja szerinti azon élelmiszer-kategória, amelyet a kérelmező az élelmiszert besorolása céljából javasol

                                    2.

                                 Az élelmiszer és/vagy az élelmiszer forrásának további jellemzése (szükség esetén)

               A.   Szervezetek (mikroorganizmusok, gombák, algák, növények, állatok)

                                 2.1.

                                 Rendszertani név (teljes latin név, a szerző nevével)

                                 2.2.

                                 Szinonimák, egyéb elnevezések (amennyiben léteznek)

                                 2.3.

                                 Adott esetben annak meghatározása, hogy a szervezet mely része került 1997. május 15. előtt az Unióban emberi fogyasztásra

                                 2.4

                                 A tisztaságra/koncentrációra vonatkozó specifikációk

               B.   Vegyi anyagok

                                 2.5.

                                 CAS-szám(ok) (ha van)

                                 2.6.

                                 Kémiai név (nevek) a IUPAC-nevezéktan szabályai szerint

                                 2.7.

                                 Szinonimák, kereskedelmi elnevezés, közhasználatú név (ha van)

                                 2.8.

                                 Molekuláris és szerkezeti képletek

                                 2.9.

                                 A tisztaságra/koncentrációra vonatkozó specifikációk

                                    3.

                                 Felhasználási feltételek

                                 3.1.

                                 Milyen felhasználásra szánják az élelmiszert?

                                 3.2.

                                 Azon termék(ek) típusa, amely(ek)ben az élelmiszert felhasználni szándékozzák

                                 3.3.

                                 Az élelmiszer szintje/koncentrációja (vagy ezek tartománya) azon termék(ek)ben, amely(ek)ben az élelmiszert felhasználni kívánják

                                    4.

                                 Előállítási eljárás

                                 4.1.

                                 Az előállítási eljárás részletes leírása. Kérjük, mellékelje az előállítási eljárás leírására szolgáló folyamatábrát.

                                    5.

                                 Az élelmiszer 1997. május 15. előtti Unión belüli emberi fogyasztásának hagyománya

                                 5.1.

                                 Az élelmiszer fogyasztása milyen mértékben volt jelentős az Unióban 1997. május 15. előtt? Kérjük, fejtse ki részleteiben.

                                 5.2.

                                 Az élelmiszer fogyasztása milyen mértékben volt jelentős egy bizonyos tagállamban 1997. május 15. előtt? Kérjük, fejtse ki részleteiben.

                                 5.3.

                                 Az élelmiszert 1997. május 15. előtt az Unióban csak regionálisan/helyi szinten fogyasztották-e? Kérjük, fejtse ki részleteiben.

                                 5.4.

                                 Az élelmiszer rendelkezésre állt-e 1997. május 15. előtt az Unióban konkrét fogyasztói célcsoportok számára szánt összetevőként (pl. speciális gyógyászati célra szánt élelmiszerek)? Kérjük, fejtse ki részleteiben.

                                    6.

                                 Konzultációk az Unióban való rendelkezésre állásra vonatkozóan
                                 Amennyiben az élelmiszer-vállalkozók nem biztosak abban, hogy a birtokukban lévő információk elegendőek annak bizonyítására, hogy adott élelmiszert 1997. május 15. előtt jelentős mértékben használták-e emberi fogyasztásra az Unión belül, konzultálhatnak más élelmiszer-vállalkozókkal vagy élelmiszer-vállalkozások szövetségeivel, hogy elegendő információt gyűjtsenek össze.

                                 6.1.

                                 Történt-e konzultáció más élelmiszer-vállalkozókkal vagy élelmiszer-vállalkozók szövetségeivel? Kérjük, fejtse ki részleteiben.

                                 6.2.

                                 Az élelmiszer jelenleg forgalomban van-e az Unióban? Kérjük, fejtse ki részleteiben.

                                    7.

                                 Kiegészítő információk

                                 7.1.

                                 Van-e arra vonatkozó információ, hogy az érintett terméket az Unióban a 2001/83/EK irányelvvel (2) összhangban gyógyszerként alkalmazzák?

                                 7.2.

                                 Van-e egyéb olyan információ, amely alátámasztaná az új élelmiszerré történő minősítést? Minden releváns információt be kell nyújtani, még ha annak megadását nem is kérték kifejezetten.

            2. szakasz: Kivonatok

                                    8.

                                 Kivonatok

                                 8.1.

                                 A kivonat alapanyagára vonatkozó bármely más információ, amely nem szerepel az 1. szakaszban. Kérjük, fejtse ki részleteiben.

                                 8.2.

                                 A kivonat specifikációja. Kérjük, fejtse ki részleteiben.

                                 8.3.

                                 Ha a kivonat forrása élelmiszer, az élelmiszerben előforduló kivonat bármely összetevőjének bevitele magasabb lesz-e, mint ezen összetevők élelmiszerforrásból származó bevitele? Kérjük, fejtse ki részleteiben.

            3. szakasz: Az Unión belül élelmiszer előállítására 1997. május 15. előtt nem használt előállítási eljárás során létrejött élelmiszerek

                                    9.

                                 Előállítási eljárás

                                 9.1.

                                 Az előállítási eljárás részletes leírása. Kérjük, mellékelje az előállítási eljárás leírására szolgáló folyamatábrát.

                                 9.2.

                                 Az élelmiszer szerkezete vagy összetétele befolyásolja-e annak tápértékét, anyagcseréjét vagy az abban jelen lévő nemkívánatos anyagok szintjét az élelmiszer előállítási folyamatából következően? Kérjük, fejtse ki részleteiben.

                                 9.3.

                                 Az élelmiszert olyan forrásból állítják-e elő, amely önmagában nem képezi a normál étrend részét? Kérjük, fejtse ki részleteiben.

                     (1)

                     Az Európai Parlament és a Tanács (EU) 2015/2283 rendelete (2015. november 25.) az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről (HL L 327., 2015.12.11., 1. o.).

                     (2)

                     Az Európai Parlament és a Tanács 2001/83/EK irányelve (2001. november 6.) az emberi felhasználásra szánt gyógyszerek közösségi kódexéről (HL L 311., 2001.11.28., 67. o.).


title: A Bizottság (EU) 2018/460 végrehajtási rendelete (2018. március 20.) az Ecklonia cava florotanninok (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg. )

text:
               21.3.2018

               HU

               Az Európai Unió Hivatalos Lapja

               L 78/2

         A BIZOTTSÁG (EU) 2018/460 VÉGREHAJTÁSI RENDELETE
   (2018. március 20.)
   az Ecklonia cava florotanninok (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
   mivel:

               (1)

               Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

               (2)

               A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

               (3)

               Az (EU) 2015/2283 rendelet 12. cikke értelmében a Bizottság egy új élelmiszer Unión belül történő forgalomba hozataláról és az uniós jegyzék naprakésszé tételéről végrehajtási jogi aktusra irányuló tervezetet terjeszt elő.

               (4)

               Az (EU) 2015/2283 rendelet 35. cikkének (1) bekezdése úgy rendelkezik, hogy a 258/97/EK európai parlamenti és tanácsi rendelet (3) 4. cikke alapján valamely tagállamhoz benyújtott, új élelmiszer Unión belüli forgalomba hozatalára irányuló olyan kérelmeket, amelyek kapcsán 2018. január 1-jéig nem született végleges döntés, az (EU) 2015/2283 rendelet alapján benyújtott kérelemként kell kezelni.

               (5)

               A Botamedi Inc. vállalat 2015. május 14-én az ehető tengeri Ecklonia cava algából kivont florotanninoknak (a továbbiakban: Ecklonia cava florotanninok) az uniós piacon a 258/97/EK rendelet 1. cikke (2) bekezdésének c) pontja szerinti új élelmiszer-összetevőként történő forgalomba hozatalára vonatkozó kérelmet nyújtott be az írországi illetékes hatóságnak. A kérelem tárgya az Ecklonia cava florotanninok élelmiszer-kiegészítőkben történő felhasználása az általános népesség vonatkozásában, a 12 ével aluli gyermekek kivételével.

               (6)

               Az Ecklonia cava florotanninoknak az uniós piacon új élelmiszer-összetevőként történő forgalomba hozatalára irányuló kérelmet a 258/97/EK rendelet 4. cikkének megfelelően nyújtották be, így arra teljesülnek az (EU) 2015/2283 rendeletben meghatározott követelmények.

               (7)

               2016. március 29-én Írország illetékes hatósága közzétette elsődleges értékelő jelentését. A jelentés megállapította, hogy az Ecklonia cava florotanninok esetében kiegészítő értékelésre van szükség, a 258/97/EK rendelet 6. cikkének (3) bekezdésével összhangban.

               (8)

               A Bizottság az elsődleges értékelési jelentést 2016. május 10-én továbbította a többi tagállamnak. A tagállamok a 258/97/EK rendelet 6. cikke (4) bekezdésének első albekezdésében előírt 60 napos időszakon belül jelezték, hogy egyetértenek az Írország által kiadott elsődleges értékelési jelentéssel.

               (9)

               Az Írország által kiadott elsődleges értékelési jelentés kapcsán, amely vonatkozásában a tagállamok egyetértésüket fejezték ki, a Bizottság 2016. július 22-én konzultált az Európai Élelmiszerbiztonsági Hatósággal (EFSA), és felkérte, hogy végezze el az Ecklonia cava florotanninok új élelmiszer-összetevőként való minősítésére vonatkozó kiegészítő értékelést a 258/97/EK rendelettel összhangban.

               (10)

               2017. szeptember 20-án az EFSA elfogadta az Ecklonia cava florotanninok mint a 258/97/EK rendelet szerinti új élelmiszer biztonságosságáról szóló tudományos szakvéleményt (Scientific Opinion on the safety of Ecklonia cava phlorotannins as a novel food pursuant to Regulation (EC) No 258/97) (4). Ez a szakvélemény, melyet az EFSA a 258/97/EK rendelet alapján dolgozott ki és fogadott el, egyben az (EU) 2015/2283 rendelet 11. cikkében foglalt követelményekkel is összhangban van.

               (11)

               Az EFSA szakvéleménye hangsúlyozza, hogy az Ecklonia cava florotanninokat tartalmazó étrend-kiegészítőkből származó jódbevitel aggodalomra adhat okot olyan emberek esetében, akiknél fennáll a pajzsmirigybetegségek kockázata, továbbá hogy az összes jódbevitel túllépheti a jódra megállapított felső határértéket (5) azok esetében, akiknél a pajzsmirigybetegségek kockázata nem áll fenn ugyan, de az Ecklonia cava florotanninokat tartalmazó étrend-kiegészítők mellett egyéb, jódtartalmú étrend-kiegészítőket is fogyasztanak. Az Ecklonia cava florotanninokat tartalmazó étrend-kiegészítőket ezért megfelelő jelöléssel kell ellátni.

               (12)

               Ezenfelül a szándékolt felhasználásra és arra a tényre figyelemmel, hogy az engedélyezés iránti kérelem hatálya a 12 év alatti gyerekekre nem terjed ki, az Ecklonia cava florotanninokat tartalmazó étrend-kiegészítőket e tekintetben is megfelelő jelöléssel kell ellátni.

               (13)

               Az EFSA szakvéleménye alapján kellő megalapozottsággal állítható, hogy az Ecklonia cava florotanninok étrend-kiegészítők összetevőiként a javasolt felhasználások és felhasználási szintek mellett megfelelnek az (EU) 2015/2283 rendelet 12. cikkének (1) bekezdésében foglalt kritériumoknak.

               (14)

               A 2002/46/EK európai parlamenti és tanácsi irányelv (6) követelményeket határoz meg az étrend-kiegészítőkre vonatkozóan. Az Ecklonia cava florotanninok a fenti irányelv sérelme nélkül engedélyezendők.

               (15)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   (1)   Az e rendelet mellékletben meghatározott Ecklonia cava florotanninokat fel kell venni az engedélyezett új élelmiszereknek az (EU) 2015/2283 rendelet 8. cikkének értelmében létrehozott uniós jegyzékébe.
   (2)   Az uniós jegyzékben foglalt, az (1) bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.
   (3)   Az e cikkben előírt engedélyezés nem sértheti a 2002/46/EK irányelv előírásait.
   2. cikk
   Az (EU) 2017/2470 végrehajtási rendelet melléklete e rendelet mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 20-án.

            a Bizottság részéről

            az elnök

         Jean-Claude JUNCKER

      (1)  HL L 327., 2015.12.11., 1. o.

      (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

      (3)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

      (4)  EFSA Journal 2017;15(10):5003.

      (5)  Az élelmiszerügyi tudományos bizottság szakvéleménye a jódbevitel megengedhető felső határértékéről, 2002.10.7.

      (6)  Az Európai Parlament és a Tanács 2002/46/EK irányelve (2002. június 10.) az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).

      MELLÉKLET
      Az (EU) 2017/2470 végrehajtási rendelet melléklete a következőképpen módosul:

                  1.

                  Az 1. táblázat (Engedélyezett új élelmiszerek) az alábbi bejegyzéssel egészül ki a betűrend szerinti helyen:

                              Engedélyezett új élelmiszer

                              Az új élelmiszer felhasználásának feltételei

                              További különös jelölési követelmények

                              Egyéb követelmények

                              „
                                    Ecklonia cava

                                 florotanninok

                                 Adott élelmiszer-kategória

                                 Maximális mennyiségek

                              Az új élelmiszer megnevezése az azt tartalmazó élelmiszerek jelölésén: „Ecklonia cava florotanninok”.
                              Az Ecklonia cava florotanninokat tartalmazó étrend-kiegészítőkön fel kell tüntetni a következő kijelentést:

                                          a)

                                          Ezt az étrend-kiegészítőt nem fogyaszthatják tizenkét/tizennégy/tizennyolc (*) év alatti gyermekek.

                                          b)

                                          Ezt az étrend-kiegészítőt nem fogyaszthatják olyan személyek, akik pajzsmirigybetegségben szenvednek, vagy akiknél – tudomásuk vagy orvosi megállapítás szerint – fennáll a pajzsmirigybetegségek kialakulásának a kockázata.

                                          c)

                                          Ez az étrend-kiegészítő nem fogyasztható egyéb jódtartalmú étrend-kiegészítők fogyasztása mellett.

                                          (*)

                                          Attól függően, hogy az étrend-kiegészítőt mely korosztálynak szánják.”

                              Az általános népességnek szánt, a 2002/46/EK irányelvben meghatározott étrend-kiegészítők, a 12 évesnél fiatalabb gyermekek kivételével

                              12–14 éves gyermekek esetében 163 mg/nap;
                              14 év feletti gyermekek esetében 230 mg/nap;
                              felnőttek esetében 263 mg/nap.

                  2.

                  A 2. táblázat (Specifikációk) az alábbi bejegyzéssel egészül ki a betűrend szerinti helyen:

                              Engedélyezett új élelmiszer

                              Specifikációk

                              „
                                    Ecklonia cava

                                 florotanninok

                                 Leírás/meghatározás:

                              Az Ecklonia cava florotanninokat ehető Ecklonia cava tengeri algából nyerik, alkoholos extrakcióval. A kivonat egy sötétbarna por, gazdag florotanninokban és polifenol-vegyületekben, amelyek bizonyos barnamoszatfajok másodlagos metabolitjai.

                                 Jellemzők/összetétel

                              Florotannin-tartalom: 90 ± 5 %
                              Antioxidáns-aktivitás: > 85 %
                              Nedvesség: < 5 %
                              Hamu: < 5 %

                                 Mikrobiológiai kritériumok:

                              Összes életképes sejt: < 3 000  CFU/g
                              Élesztő- és penészgombák: < 300 CFU/g
                              Kóliformok: negatív teszt

                                 Salmonella spp.: negatív teszt

                                 Staphylococcus aureus: negatív teszt

                                 Nehézfémek és halogének:

                              Ólom: < 3,0 mg/kg
                              Higany: < 0,1 mg/kg
                              Kadmium: < 3,0 mg/kg
                              Arzén: < 25,0 mg/kg
                              Szervetlen arzén: < 0,5 mg/kg
                              Jód: 150,0 – 650,0 mg/kg
                              CFU: telepképző egység”


title: A Bizottság (EU) 2018/462 végrehajtási rendelete (2018. március 20.) az L-ergotionein (EU) 2015/2283 európai parlamenti és tanácsi rendelet szerinti, új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg. )

text:
               21.3.2018

               HU

               Az Európai Unió Hivatalos Lapja

               L 78/11

         A BIZOTTSÁG (EU) 2018/462 VÉGREHAJTÁSI RENDELETE
   (2018. március 20.)
   az L-ergotionein (EU) 2015/2283 európai parlamenti és tanácsi rendelet szerinti, új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
   mivel:

               (1)

               Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

               (2)

               A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

               (3)

               Az (EU) 2015/2283 rendelet 12. cikke értelmében a Bizottság egy új élelmiszer Unión belül történő forgalomba hozataláról és az uniós jegyzék naprakésszé tételéről végrehajtási jogi aktusra irányuló tervezetet terjeszt elő.

               (4)

               2013. július 25-én a Tetrahedron vállalat kérelmet nyújtott be az illetékes francia hatósághoz a szintetikus L-ergotioneinnek (a továbbiakban: L-ergotionein) az uniós piacon a 258/97/EK európai parlamenti és tanácsi rendelet (3) 1. cikke (2) bekezdésének c) pontja szerinti új élelmiszer-összetevőként történő forgalomba hozatalára vonatkozóan. Ebben az L-ergotioneinnek a – várandós és szoptató nők, valamint a 3 évnél idősebb gyermekek kivételével – az általános népességnek szánt étrend-kiegészítőkben történő felhasználását, valamint a – várandós és szoptató nők, valamint a csecsemők és kisgyermekek kivételével – az általános népességnek szánt alkoholmentes italokban, friss tejtermékekben, tejalapú italokban, müzliszeletekben és csokoládéban történő felhasználását kérték.

               (5)

               2016. október 26-án az EFSA elfogadta az L-ergotionein mint a 258/97/EK rendelet szerinti új élelmiszer biztonságosságáról szóló tudományos szakvéleményt (Scientific Opinion on the safety of L-ergothioneine as a novel food pursuant to Regulation (EC) No 258/97) (4). E szakvéleményében az EFSA azt a következtetést vonta le, hogy az L-ergotionein a javasolt felhasználások és felhasználási szintek mellett biztonságoknak tekintendő.

               (6)

               Az (EU) 2017/1281 bizottsági végrehajtási határozat (5) a 258/97/EK rendelet szerint engedélyezte az L-ergotionein új élelmiszer-összetevőként történő forgalomba hozatalát az uniós piacon – a csecsemők, kisgyermekek, valamint a várandós és szoptató nők kivételével – az általános népességnek szánt étrend-kiegészítőkben.

               (7)

               Ez a végrehajtási rendelet azokkal a fennmaradó felhasználásokkal és felhasználási szintekkel foglalkozik, amelyekre a kérelmező az engedélyezést kérte. A Bizottság a kérelem teljes hatókörére vonatkozó végső döntés meghozatala előtt további értékelést végzett, hogy megbizonyosodjon arról, hogy az L-ergotionein az étrend-kiegészítőktől eltérő formában fogyasztva is biztonságosnak tekinthető a csecsemők, kisgyermekek, valamint a várandós és szoptató nők számára.

               (8)

               2017. április 26-án a kérelmezőt értesítették arról, hogy a Bizottság kiegészítő értékelést kér az EFSA-tól.

               (9)

               2017. május 19-én a Bizottság konzultált az EFSA-val, és felkérte, hogy végezzen kiegészítő értékelést arra vonatkozóan, hogy az L-ergotionein alkoholmentes italokban, friss tejtermékekben, tejalapú italokban, müzliszeletekben és csokoládéban történő felhasználása biztonságosnak tekinthető-e a várandós és szoptató nőkre, valamint a csecsemőkre és kisgyermekekre nézve.

               (10)

               Az (EU) 2015/2283 rendelet 35. cikkének (1) bekezdése úgy rendelkezik, hogy az új élelmiszerekről és az új élelmiszer-összetevőkről szóló 258/97/EK rendelet 4. cikke alapján valamely tagállamhoz benyújtott, új élelmiszer Unión belüli forgalomba hozatalára irányuló olyan kérelmeket, amelyek kapcsán 2018. január 1-jéig nem született végleges döntés, az (EU) 2015/2283 rendelet alapján benyújtott kérelemként kell kezelni.

               (11)

               2017. október 25-én az EFSA elfogadta az L-ergotionein biztonságosságáról szóló tudományos szakvéleményt (Scientific Opinion on the safety of L-ergothioneine) (6). Ez a szakvélemény, melyet az EFSA a 258/1997/EK rendelet alapján dolgozott ki és fogadott el, egyben az (EU) 2015/2283 rendelet 11. cikkében foglalt követelményekkel is összhangban van.

               (12)

               A szakvélemény alapján kellő megalapozottsággal állítható, hogy az L-ergotionein alkoholmentes italok, friss tejtermékek, tejalapú italok, müzliszeletek és csokoládé összetevőjeként felhasználva megfelel az (EU) 2015/2283 rendelet 12. cikke (1) bekezdésének, a népesség valamennyi csoportjára nézve.

               (13)

               A mezőgazdasági termékpiacok közös szervezésének létrehozásáról szóló 1308/2013/EU európai parlamenti és tanácsi rendelet (7) bizonyos követelményeket ír elő a tej- és tejtermékre, amely követelmények tejtermékek összetevőjeként történő felhasználása esetén az L-ergotioneinre is érvényesek. Az említett rendelet VII. melléklete III. részének 2. pontja alapján az L-ergotionein nem használható fel tejtermékekben, ha az a tej bármely alkotóelemének teljes vagy részleges helyettesítését szolgálja. Ezért az L-ergotionein mint új élelmiszer tejtermékekben történő felhasználását ennek megfelelően korlátozni kell.

               (14)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   (1)   Az engedélyezett új élelmiszereknek az (EU) 2015/2283 rendelet 8. cikke értelmében létrehozott uniós jegyzékében az L-ergotioneinre vonatkozó bejegyzést az e rendelet mellékletében meghatározottak szerint módosítani kell.
   (2)   Az uniós jegyzékben foglalt, az első bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.
   2. cikk
   Az (EU) 2017/2470 végrehajtási rendelet melléklete e rendelet mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 20-án.

            a Bizottság részéről

            az elnök

         Jean-Claude JUNCKER

      (1)  HL L 327., 2015.12.11., 1. o.

      (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

      (3)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

      (4)  EFSA Journal 2016; 14(11):4629

      (5)  A Bizottság (EU) 2017/1281 végrehajtási határozata (2017. július 13.) a taxifolinban gazdag kivonatnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről (HL L 184., 2017.7.15., 65. o.).

      (6)  EFSA Journal 2017; 15(11):5060.

      (7)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).

      MELLÉKLET
      Az (EU) 2017/2470 végrehajtási rendelet melléklete a következőképpen módosul:
      Az 1. táblázatban (Engedélyezett új élelmiszer) az „L-ergotionein” bejegyzés helyébe a következő bejegyzés lép:

                     Engedélyezett új élelmiszer

                     Az új élelmiszer felhasználásának feltételei

                     További különös jelölési követelmények

                     Egyéb követelmények

                     „L-ergotionein

                        Adott élelmiszer-kategória

                        Maximális mennyiségek

                     Az új élelmiszer megnevezése az azt tartalmazó élelmiszerek jelölésén: »L-ergotionein«”

                     Alkoholmentes italok

                     0,025 g/kg

                     Tejalapú italok

                     0,025 g/kg

                     »Friss« tejtermékek (*)

                     0,040 g/kg

                     Müzliszeletek

                     0,2 g/kg

                     Csokoládétartalmú édességek

                     0,25 g/kg

                     A 2002/46/EK irányelvben meghatározott étrend-kiegészítők

                     Az általános népesség esetében 30 mg/nap (kivéve a várandós és szoptató nőket)
                     3 évnél idősebb gyermekek esetében 20 mg/nap

                                 (*)

                                 Tejtermékben felhasználva az L-ergotionein nem szolgálhat a tej bármely alkotóelemének teljes vagy részleges helyettesítésére


title: A Tanács (EU) 2018/465 végrehajtási rendelete (2018. március 21.) az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló 270/2011/EU rendelet végrehajtásáról

text:
               21.3.2018

               HU

               Az Európai Unió Hivatalos Lapja

               LI 78/1

         A TANÁCS (EU) 2018/465 VÉGREHAJTÁSI RENDELETE
   (2018. március 21.)
   az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló 270/2011/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló, 2011. március 21-i 270/2011/EU tanácsi rendeletre (1) és különösen annak 12. cikke (4) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. március 21-én elfogadta a 270/2011/EU rendeletet.

               (2)

               A 270/2011/EU rendelet I. mellékletében szereplő négy személy esetében módosítani kell a jegyzékbe vétel indokolását.

               (3)

               A természetes és jogi személyeknek, szervezeteknek és szerveknek a 270/2011/EU rendelet I. mellékletében foglalt jegyzékéből hat személyt törölni kell.

               (4)

               A 270/2011/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 270/2011/EU rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 21-én.

            a Tanács részéről

            az elnök

         E. ZAHARIEVA

      (1)  HL L 76., 2011.3.22., 4. o.

      MELLÉKLET

                  1.

                  A 270/2011/EU rendelet I. mellékletében szereplő következő személyre vonatkozó bejegyzés helyébe az alábbi bejegyzés lép:

                              Név (és névváltozatok)

                              Azonosító adatok

                              A jegyzékbe vétel indoka

                              2.

                              „Suzanne Saleh Thabet

                              Mohamed Hosni Elsayed Mubaraknak, az Egyiptomi Arab Köztársaság egykori elnökének házastársa.
                              Születési idő: 1941.2.28.
                              Neme: nő

                              Kapcsolatban áll Mohamed Hosni Elsayed Mubarakkal, aki ellen az egyiptomi hatóságok bírósági eljárást folytatnak állami pénzeszközök hűtlen kezelése miatt az ENSZ korrupció elleni egyezménye alapján, vagy akivel szemben az egyiptomi hatóságok jogerős bírósági ítélet alapján vagyon-visszaszerzési eljárást folytatnak állami pénzeszközök hűtlen kezelése miatt az ENSZ korrupció elleni egyezménye alapján.

                              4.

                              Heidy Mahmoud Magdy Hussein Rasekh

                              Alaa Mohamed Hosni Elsayed Mubaraknak, az Egyiptomi Arab Köztársaság egykori elnöke fiának a házastársa.
                              Születési idő: 1971.10.5.
                              Neme: nő

                              Olyan személy, aki ellen az egyiptomi hatóságok bírósági eljárást folytatnak állami pénzeszközök hűtlen kezelése miatt az ENSZ korrupció elleni egyezménye alapján, vagy akivel szemben az egyiptomi hatóságok jogerős bírósági ítélet alapján vagyon-visszaszerzési eljárást folytatnak állami pénzeszközök hűtlen kezelése miatt az ENSZ korrupció elleni egyezménye alapján, és kapcsolatban áll Alaa Mohamed Hosni Elsayed Mubarakkal.

                              6.

                              Khadiga Mahmoud El Gammal

                              Gamal Mohamed Hosni Elsayed Mubaraknak, az Egyiptomi Arab Köztársaság egykori elnöke fiának a házastársa.
                              Születési idő: 1982.10.13.
                              Neme: nő

                              Olyan személy, aki ellen az egyiptomi hatóságok bírósági eljárást folytatnak állami pénzeszközök hűtlen kezelése miatt az ENSZ korrupció elleni egyezménye alapján, vagy akivel szemben az egyiptomi hatóságok jogerős bírósági ítélet alapján vagyon-visszaszerzési eljárást folytatnak állami pénzeszközök hűtlen kezelése miatt az ENSZ korrupció elleni egyezménye alapján, és kapcsolatban áll Gamal Mohamed Hosni Elsayed Mubarakkal.

                              19.

                              Elham Sayed Salem Sharshar

                              Habib Ibrahim Eladli házastársa.
                              Születési idő: 1963.1.23.
                              Neme: nő

                              Olyan személy, aki ellen az egyiptomi hatóságok bírósági eljárást folytatnak állami pénzeszközök hűtlen kezelése miatt az ENSZ korrupció elleni egyezménye alapján, és kapcsolatban áll Habib Ibrahim Eladli-vel.”

                  2.

                  A 270/2011/EU rendelet I. mellékletében szereplő következő személyekre vonatkozó bejegyzéseket törölni kell:

                              7.

                              Ahmed Abdelaziz Ezz,

                              8.

                              Abla Mohamed Fawzi Ali Ahmed Salama,

                              9.

                              Khadiga Ahmed Ahmed Kamel Yassin,

                              10.

                              Shahinaz Abdel Aziz Abdel Wahab Al Naggar,

                              11.

                              Ahmed Alaeldin Amin Abdemaksoud Elmaghraby,

                              12.

                              Naglaa Abdallah El Gazaerly.


title: A Bizottság (EU) 2018/469 végrehajtási rendelete (2018. március 21.) egy három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonat (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg. )

text:
               22.3.2018

               HU

               Az Európai Unió Hivatalos Lapja

               L 79/11

         A BIZOTTSÁG (EU) 2018/469 VÉGREHAJTÁSI RENDELETE
   (2018. március 21.)
   egy három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonat (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
   mivel:

               (1)

               Az (EU) 2015/2283 rendelet előírja, hogy az Unión belül csak az engedélyezett és az uniós jegyzékbe felvett új élelmiszerek hozhatók forgalomba.

               (2)

               Az (EU) 2015/2283 rendelet 8. cikke szerint elfogadásra került az (EU) 2017/2470 bizottsági végrehajtási rendelet (2), amely létrehozza az engedélyezett új élelmiszerek uniós jegyzékét.

               (3)

               Az (EU) 2015/2283 rendelet 12. cikke értelmében a Bizottságnak elő kell terjesztenie az új élelmiszer Unión belül történő forgalomba hozatalának engedélyezésére és az uniós jegyzék naprakésszé tételére vonatkozó végrehajtási jogi aktus tervezetét.

               (4)

               Az (EU) 2015/2283 rendelet 35. cikkének (1) bekezdése szerint a 258/97/EK európai parlamenti és tanácsi rendelet (3) 4. cikke alapján valamely tagállamhoz benyújtott olyan kérelmeket, amelyek kapcsán 2018. január 1-jéig nem született végleges döntés, az (EU) 2015/2283 rendelet alapján benyújtott kérelemként kell kezelni.

               (5)

               2014. március 13-án a Naturalendo Tech Co., Ltd vállalat kérelmet nyújtott be Írország illetékes hatóságaihoz annak érdekében, hogy a 258/97/EK rendelet 1. cikke (2) bekezdésének e) pontja szerinti új élelmiszer-összetevőként forgalomba hozhasson egy három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonatot. A kérelem szerint az új élelmiszer a változókor utáni korban lévő nőknek szánt étrend-kiegészítőkben kerülne felhasználásra.

               (6)

               Noha a három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonat új élelmiszerként való, Unión belüli forgalomba hozatalára irányuló kérelem a 258/97/EK rendelet 4. cikkének megfelelően a tagállamok egyikéhez került benyújtásra, a kérelem az (EU) 2015/2283 rendeletben meghatározott követelményeknek is megfelel.

               (7)

               2014. július 29-én Írország illetékes hatósága közzétette elsődleges értékelő jelentését. A hatóság az említett jelentésben arra a következtetésre jutott, hogy a három növényi gyökér keverékéből származó kivonat megfelel a 258/97/EK rendelet 3. cikkének (1) bekezdésében az új élelmiszer-összetevők vonatkozásában megállapított feltételeknek.

               (8)

               2014. szeptember 15-én a Bizottság továbbította az elsődleges értékelési jelentést a többi tagállamnak. A 258/97/EK rendelet 6. cikke (4) bekezdésének első albekezdésében megállapított 60 napos időszakon belül több tagállam is indokolt kifogással élt.

               (9)

               A többi tagállam által felhozott kifogásokra tekintettel a Bizottság 2015. április 20-án konzultált az Európai Élelmiszerbiztonsági Hatósággal (EFSA), és felkérte, hogy végezze el a három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonatnak mint a 258/97/EK rendelet szerinti új élelmiszernek az újbóli értékelését.

               (10)

               2016. szeptember 21-én az EFSA elfogadta a „Tudományos szakvélemény egy három növényi gyökérből (Cynanchum wilfordii Hemsley, Phlomis umbrosa Turcz. and Angelica gigas Nakai) származó kivonatnak mint új élelmiszernek a biztonságosságáról” című dokumentumot (4). Ez a szakvélemény, melyet az EFSA a 258/1997/EK rendelet alapján dolgozott ki és fogadott el, egyben az (EU) 2015/2283 rendelet 11. cikkében foglalt követelményekkel is összhangban van.

               (11)

               Szakvéleményében az EFSA nem állapította meg, hogy a három növényi gyökér keverékéből származó, felnőtteknek szánt étrend-kiegészítőkben használt kivonat a kérelmező által javasolt maximális 514 mg/nap beviteli szinten biztonságos, mivel a bevitel meghaladja a biztonságosnak tekintett szintet (2,5 mg/ttkg). Az EFSA azt azonban megállapította, hogy a három növényi gyökér keverékéből származó kivonat biztonságos a felnőttek számára akkor, ha azt az étrend-kiegészítőkhöz 175 mg-os maximális napi adagban adják hozzá, amely egy alapértelmezés szerint 70 kg testsúlyú felnőtt számára biztonságos beviteli mennyiségnek felel meg.

               (12)

               Az EFSA szakvéleménye alapján a kérelmező további információkkal szolgált a biztonsági aggályok enyhítésére. 2017. január 12-én a Bizottság konzultált az EFSA-val annak érdekében, hogy felülvizsgálja a három növényi gyökér keverékéből származó kivonat biztonságosságáról szóló tudományos szakvéleménnyel összefüggő kiegészítő információkat. A három növényi gyökér keverékéből származó kivonat biztonságosságáról szóló átdolgozott véleményében (5) az EFSA 2017. április 4-én arra a következtetésre jutott, hogy a 2016. szeptember 21-én eredetileg elfogadott tudományos szakvéleményt nem szükséges felülvizsgálni, így tehát az EFSA megerősítette, hogy a három növényi gyökér keverékéből származó kivonat biztonságos a felnőttek számára, amennyiben azt az étrend-kiegészítőkhöz 175 mg-os maximális napi adagban adják hozzá.

               (13)

               Eredeti véleményében az EFSA úgy véli, hogy az Angelica gigas Nakaira adott allergiás reakció kockázata hasonló a zellerre adott allergiás reakcióhoz, mivel mindkét növény ugyanahhoz a botanikai családhoz (Apiaceae) tartozik. Tekintettek arra, hogy a zeller olyan élelmiszer, amelyet az 1169/2011/EU európai parlamenti és tanácsi rendelet (6) szerint allergénként kell jelölni, az új élelmiszer-összetevőt megfelelő jelöléssel kell ellátni.

               (14)

               Mindkét vélemény elegendő alapot ad annak megállapításához, hogy a három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonat étrend-kiegészítők összetevőjeként a javasolt felhasználási módok és mennyiségek betartása mellett megfelel az (EU) 2015/2283 rendelet 12. cikkének (1) bekezdésében foglaltaknak.

               (15)

               Figyelembe véve a tervezett felhasználást, valamint azt a tényt, hogy az engedély iránti kérelem csak felnőttek általi felhasználásra szól, a három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonatot tartalmazó étrend-kiegészítőket megfelelő jelöléssel kell ellátni.

               (16)

               A 2002/46/EK európai parlamenti és tanácsi irányelv (7) követelményeket határoz meg az étrend-kiegészítőkre vonatkozóan. A három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonat használatát indokolt engedélyezni az említett irányelv sérelme nélkül.

               (17)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   (1)   Az e rendelet mellékletében meghatározott három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonatot fel kell venni az engedélyezett új élelmiszereknek az (EU) 2015/2283 rendelet 8. cikke szerinti uniós jegyzékére.
   (2)   Az uniós jegyzékben feltüntetendő, (1) bekezdés szerinti bejegyzésnek magában kell foglalnia az e rendelet mellékletében megállapított felhasználási feltételeket és jelölési követelményeket.
   (3)   Az e cikkben előírt engedély nem sértheti a 2002/46/EK irányelv rendelkezéseit.
   2. cikk
   Az (EU) 2017/2470 végrehajtási rendelet melléklete e rendelet mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 21-én.

            a Bizottság részéről

            az elnök

         Jean-Claude JUNCKER

      (1)  HL L 327., 2015.12.11., 1. o.

      (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

      (3)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

      (4)  EFSA Journal 2016;14(10): 4589.

      (5)  EFSA Journal 2017;15(5): 4778.

      (6)  Az Európai Parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).

      (7)  Az Európai Parlament és a Tanács 2002/46/EK irányelve (2002. június 10.) az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).

      MELLÉKLET
      Az (EU) 2017/2470 végrehajtási rendelet melléklete az alábbiak szerint módosul:

                  1.

                  Az 1. táblázat (Engedélyezett új élelmiszerek) betűrendben az alábbi bejegyzéssel egészül ki:

                              Engedélyezett új élelmiszer

                              Az új élelmiszer felhasználásának feltételei

                              További különös jelölési követelmények

                              Egyéb követelmények

                              „Három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonat

                                 Adott élelmiszer-kategória

                                 Maximális mennyiségek

                              Az új élelmiszer megnevezése az azt tartalmazó élelmiszerek jelölésén: „három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonat”.
                              A három növényi gyökér keverékéből származó kivonatot tartalmazó étrend-kiegészítők jelölésén az összetevők felsorolásának közvetlen közelében szerepeltetni kell egy olyan kijelentést, amely szerint az adott étrend-kiegészítőt nem fogyaszthatják zellerre allergiás személyek.”

                              A felnőtt népességnek szánt, a 2002/46/EK irányelvben meghatározott étrend-kiegészítők

                              175 mg/nap

                  2.

                  A 2. táblázat (Specifikációk) betűrendben az alábbi bejegyzéssel egészül ki:

                              Engedélyezett új élelmiszer

                              Specifikációk

                              „Három növényi gyökérből (Cynanchum wilfordii Hemsley, Phlomis umbrosa Turcz. és Angelica gigas Nakai) származó kivonat

                                 Leírás/meghatározás:

                              A három növényi gyökér keveréke meleg vizes extrakcióval kinyert, elpárologtatással sűrített és porlasztással szárított finom, sárgásbarna színű por.

                                 A három növényi gyökér keverékéből származó kivonat összetétele

                                 Cynanchum wilfordii gyökér: 32,5 % (m/m)

                                 Phlomis umbrosa gyökér: 32,5 % (m/m)

                                 Angelica gigas gyökér: 35,0 % (m/m)

                                 Specifikációk:

                              Szárítási veszteség: NMT 100 mg/g

                                 Tartalom:

                              Fahéjsav: 0,012–0,039 mg/g
                              Shanzhiside metil-észter 0,20–1,55 mg/g
                              Nodakenin: 3,35–10,61 mg/g
                              Metoxszalén: < 3 mg/g
                              Fenolok: 13,0–40,0 mg/g
                              Kumarinok: 13,0–40,0 mg/g
                              Iridoidok: 13,0–39,0 mg/g
                              Szaponinok: 5,0–15,5 mg/g

                                 Tápértékkel rendelkező összetevők:

                              Szénhidrátok: 600–880 mg/g
                              Fehérjék: 70–170 mg/g
                              Zsírok: < 4 mg/g

                                 Mikrobiológiai paraméterek:

                              Összes életképes csíra száma: < 5 000  TKE/g
                              Élesztő- és penészgombák összesen: < 100 TKE/g
                              Kólibaktériumok: < 10 TKE/g
                              Szalmonella: Negatív/25 g

                                 Escherichia coli: Negatív/25 g

                                 Staphylococcus aureus: Negatív/25 g

                                 Nehézfémek:

                              Ólom: < 0,65 mg/kg
                              Arzén: < 3,0 mg/kg
                              Higany: < 0,1 mg/kg
                              Kadmium: < 1,0 mg/kg
                              TKE: telepképző egység”


title: A Bizottság (EU) 2018/481 végrehajtási rendelete (2018. március 21.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
               23.3.2018

               HU

               Az Európai Unió Hivatalos Lapja

               L 81/6

         A BIZOTTSÁG (EU) 2018/481 VÉGREHAJTÁSI RENDELETE
   (2018. március 21.)
   az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
   mivel:

               (1)

               Az 1484/95/EK bizottsági rendelet (3) meghatározta a baromfihús- és a tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

               (2)

               A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy az irányadó árakat bizonyos termékek behozatalának vonatkozásában a származási hely szerinti árkülönbségek figyelembevételével módosítani kell.

               (3)

               Ezért az 1484/95/EK rendeletet ennek megfelelően módosítani kell.

               (4)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 1484/95/EK rendelet I. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 21-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 150., 2014.5.20., 1. o.

      (3)  A Bizottság 1484/95/EK rendelete (1995. június 28.) a kiegészítőimportvám-rendszer végrehajtásával kapcsolatos részletes szabályoknak és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

      MELLÉKLET
      „
            I. MELLÉKLET

                        KN-kód

                        Árumegnevezés

                        Irányadó ár
                        (EUR/100 kg)

                        A 3. cikkben említett biztosíték
                        (EUR/100 kg)

                        Származási hely (1)

                        0207 12 10

                        Tisztított és bontott, 70 %-os csirke, fagyasztva

                        103,6

                        0

                        AR

                        0207 12 90

                        Tisztított és bontott, 65 %-os csirke, fagyasztva

                        127,4

                        0

                        AR

                        154,1

                        0

                        BR

                        0207 14 10

                        A Gallus domesticus fajhoz tartozó szárnyasok darabolva, csont nélkül, fagyasztva

                        244,2

                        17

                        AR

                        225,0

                        23

                        BR

                        320,2

                        0

                        CL

                        233,5

                        20

                        TH

                        0207 27 10

                        Pulyka darabolva, csont nélkül, fagyasztva

                        327,6

                        0

                        BR

                        303,4

                        0

                        CL

                        0408 91 80

                        Tojás, héj nélkül, szárítva

                        368,4

                        0

                        AR

                        1602 32 11

                        A Gallus domesticus fajhoz tartozó szárnyasokból készült termékek főzés nélkül

                        240,9

                        14

                        BR

                  ”

         (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint.


title: A Bizottság (EU) 2018/482 végrehajtási rendelete (2018. március 22.) a sovány tejpornak az (EU) 2018/154 végrehajtási rendelettel megnyitott pályázati eljárás keretében kibocsátott első egyedi pályázati felhíváshoz kapcsolódó maximális felvásárlási áráról

text:
               23.3.2018

               HU

               Az Európai Unió Hivatalos Lapja

               L 81/8

         A BIZOTTSÁG (EU) 2018/482 VÉGREHAJTÁSI RENDELETE
   (2018. március 22.)
   a sovány tejpornak az (EU) 2018/154 végrehajtási rendelettel megnyitott pályázati eljárás keretében kibocsátott első egyedi pályázati felhíváshoz kapcsolódó maximális felvásárlási áráról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló, 2013. december 16-i 1370/2013/EU tanácsi rendeletre (1) és különösen annak 3. cikkére,
   mivel:

               (1)

               Az (EU) 2018/154 bizottsági végrehajtási rendelet (2) az (EU) 2016/1240 bizottsági végrehajtási rendeletben (3) előírt feltételeknek megfelelően sovány tejpor felvásárlására irányuló pályázati eljárást nyitott meg a 2018. március 1-jétőlszeptember 30-ig tartó intervenciós időszak tekintetében.

               (2)

               Az (EU) 2016/1240 végrehajtási rendelet 14. cikkének (1) bekezdése értelmében a Bizottságnak az egyedi pályázati felhívásokra benyújtott pályázatok alapján rendelkeznie kell a maximális felvásárlási ár összegéről vagy arról, hogy nem állapít meg maximális felvásárlási árat.

               (3)

               Az első egyedi pályázati felhívásra beérkezett pályázatok alapján nem indokolt maximális felvásárlási árat megállapítani.

               (4)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   Az (EU) 2018/154 végrehajtási rendelettel megnyitott pályázati eljárás keretében kibocsátott, sovány tejpor felvásárlására irányuló első egyedi pályázati felhívás tekintetében – amelyre vonatkozóan a pályázatok benyújtásának határideje 2018. március 20-án járt le – a Bizottság nem állapít meg maximális felvásárlási árat.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 22-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 346., 2013.12.20., 12. o.

      (2)  A Bizottság (EU) 2018/154 végrehajtási rendelete (2018. január 30.) sovány tejpor felvásárlására vonatkozó pályázati eljárás 2018. március 1-jétőlszeptember 30-ig tartó intervenciós időszak tekintetében történő megnyitásáról (HL L 29., 2018.2.1., 6. o.).

      (3)  A Bizottság (EU) 2016/1240 végrehajtási rendelete (2016. május 18.) az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról (HL L 206., 2016.7.30., 71. o.).


title: A Bizottság (EU) 2018/497 végrehajtási rendelete (2018. március 21.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Marrone del Mugello” [OFJ])

text:
               26.3.2018

               HU

               Az Európai Unió Hivatalos Lapja

               L 82/2

         A BIZOTTSÁG (EU) 2018/497 VÉGREHAJTÁSI RENDELETE
   (2018. március 21.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Marrone del Mugello” [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely az 1263/96/EK bizottsági rendelet (2) alapján bejegyzett „Marrone del Mugello” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában
                   (3).

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Marrone del Mugello” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 21-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 1263/96/EK rendelete (1996. július 1.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének kiegészítéséről (HL L 163., 1996.7.2., 19. o.).

      (3)  HL C 413., 2017.12.5., 14. o.